Հնդկաստանի ֆուտբոլի ազգային հավաքական

Հնդկաստանի ֆուտբոլի ազգային հավաքականը ներկայացնում է Հնդկաստանը ֆուտբոլի միջազգային մրցաշարերում և առանձին հանդիպումներում։ Կառավարվում է Համահնդկական ֆուտբոլի ֆեդերացիայի կողմից, որը հիմնադրվել է 1937 թվականին։ Անդամակցել է ՖԻՖԱ-ին 1948 թվականին, իսկ ԱՖԿ-ին՝ 1954 թվականին։ Թիմի ոսկե ժամանակաշրջանը համարվում է 1950-ական և 1960-ական թվականները, երբ նրանք հաղթեցին Ասիական խաղերում 2 անգամ՝ 1951 և 1962 թվականներին, և գրավեցին 4-րդ տեղը 1956 թվականի Օլիմպիական խաղերում։

Հնդկաստանը երբեք չի մասնակցել Աշխարհի առաջնություններին, սակայն 3 անգամ մասնակցել է Ասիայի գավաթին, որում 1964 թվականին թիմը գրավեց 2-րդ տեղը։ Ներկայումս Հնդկաստանի հավաքականը անկում է ապրել և լավագույններից է միայն իր տարածաշրջանում՝ Հարավային Ասիայում։

ՖԻՖԱ-ի դասակարգման աղյուսակում զբաղեցնում է 100-րդ հորիզոնականը՝ 2017 թվականի հունիսի 1-ի դրությամբ։

Ծանոթագրություններ

Արտաքին հղումներ 
 Համահնդկական ֆուտբոլի ֆեդերացիայի պաշտոնական կայքը
 Հնդկաստանը FIFA.com-ում 
 Հնդկաստանը soccerway.com կայքում